Erkinjon Turdimov. Turdimov Erkinjon Oqboʻtayevich (Турдимов Эркинжон Оқбўтаевич; 1969-yil 10-iyul, Samarqand viloyati Qoʻshrabot tumani) — oʻzbekistonlik iqtisodchi va davlat arbobi. 2025-yildan Sirdaryo viloyati hokimi. 2008-yildan Oʻzbekiston Respublikasi Oliy Majlisi Senatining Tashqi siyosat masalalari qoʻmitasi aʼzosi. Hayoti. Taʼlim. 1991-yilda Toshkent xalq xoʻjaligi institutini iqtisodchi mutaxassisligi boʻyicha tamomlagan. Mehnat faoliyati. 1991—1995-yillarda „Oʻzsanoatqurilishbank“ning Sirdaryo filialida boʻlim mutaxasisi, „Oʻzsanoatqurilishbank“ning Zarafshon boʻlimi pul muomalasi boʻlimida bosh mutaxasis, boʻlim boshligʻi oʻrinbosari, Zarafshon boʻlimi boshqaruvchisi, 1995—1996-yillarda Zarafshon shahar hokimining oʻrinbosari, 1996—2000-yillarda Oʻzbekiston Milliy banki Navoiy boʻlimi boshqaruvchisi, 2000—2008-yillarda Navoiy viloyati Xatirchi tumani hokimi, 2008-yilda — Oʻzbekiston Respublikasi Qishloq va suv xoʻjaligi vazirining birinchi oʻrinbosari, 2008-yildan — Oʻzbekiston Respublikasi Oliy Majlisi Senatining Tashqi siyosat masalalari qoʻmitasi aʼzosi. Erkinjon Turdimov 2008—2016-yillarda Navoiy viloyati hokimi, 2009—2016-yillarda xalq deputatlari Navoiy viloyati Kengashi deputati, 2016—2018-yillarda Surxondaryo viloyati hokimi, 2018—2024-yillarda Samarqand viloyati hokimi vazifasida ishlagan. 2025-yil yanvar oyidan Sirdaryo viloyati hokimi lavozimida faoliyat yuritib kelmoqda. Ommaviy chiqishlari. Erkinjon Turdimov vaqti-vaqti bilan OAV nazariga tushib turadi. Jumladan, 2018-yilda soxta hisobot bergan rahbarlarni jazolashni taklif qilishi. 2019-yilda Turdimov qurilishdagi pinhona kelishuvlar korrupsiyaga yo‘l ochganligi haqida ham gapirib oʻtgan. 2020-yilda Samarqand viloyatida sogʻlom turmush tarzi targʻiboti doirasida viloyatdagi barcha rahbarlarni 10 kun davomida ishga piyoda qatnashga chaqiruvi ham muhokamalar keltirib chiqargan edi. Mukofotlari. 2011-yilda Mehnat shuhrati ordeni bilan mukofotlangan. Erkinjon Turdimov Afgʻoniston vazirligi medali bilan taqdirlangan. Medalni Afgʻoniston Islom Respublikasi Irshod, haj va vaqf ishlari vaziri Muhammad Qosim Halimiy topshirgan. 2024-yil 24-avgustda Fidokorona xizmatlari uchun ordeni bilan mukofotlangan. Havolalar. [[Turkum:Yashayotgan insonlar]] [[Turkum:Samarqand viloyati kishilari]] [[Turkum:Toshkent davlat iqtisodiyot universiteti bitiruvchilari]] [[Turkum:Oʻzbekiston hokimlari]] [[Turkum:Oʻzbekiston yetakchilari]] [[Turkum:Oʻzbekiston senatorlari]] [[Turkum:Sirdaryo viloyatining hokimlari]] [[Turkum:Fidokorona xizmatlari uchun ordeni sohiblari]] [[Turkum:Mehnat shuhrati ordeni sohiblari]]